

REPUBLIKA HRVATSKA



PRIMORSKO - GORANSKA ŽUPANIJA

UPRAVNI ODJEL ZA POMORSKO DOBRO,

PROMET I VEZE

**J A V N I P O Z I V**

**ZA PRIJAVU PROJEKATA ZA RASPODJELU SREDSTAVA NAMIJENJENIH**

**POMOĆI U ODRŽAVANJU POMORSKOG DOBRA**

**UVJETI PRIJAVE**

**I.**

U Proračunu Primorsko-goranske županije za 2017. godinu, razdjel 7. Upravni odjel za pomorsko dobro, promet i veze (u daljnjem tekstu: Upravni odjel), planirana su sredstva za pomoć jedinicama lokalne samouprave u održavanju pomorskog dobra (u daljnjem tekstu: JLS).

**II.**

Pravo na podnošenje prijave imaju sve JLS iz točke I. ovog Poziva.

JLS ne mogu na ovu prijavu prijaviti projekt kojeg u 2017. godini sufinancira drugi upravni odjel Primorsko-goranske županije.

Uvjeti koje JLS moraju zadovoljavati da bi se mogle prijaviti na javni poziv su slijedeći:

* zahtjev se mora odnositi na izvan lučko područje na kojem je utvrđena granica pomorskog dobra i u zemljišnim je knjigama upisano pomorsko dobro ili je upis u tijeku.

**KRITERIJI ZA RASPODJELU I ODABIR**

**III.**

Kriteriji za raspodjelu i odabir projekata JLS koji će se sufinancirati iz Proračuna Primorsko-goranske županije su sljedeći:

* rješenje lučke kapetanije o potrebi sanacije na pomorskom dobru,
* tehnička, projektna i/ili ostala dokumentacija (troškovnik, snimak postojećeg stanja, idejno rješenje, idejni projekt, lokacijska dozvola i druga potrebna cjelovita dokumentacija),
* visina učešća pojedine JLS u financiranju održavanja u iznosu ne manjem od 50% ukupno potrebnih sredstava,
* sufinanciranje iz sredstava EU.

**NAČIN PRIJAVE**

**IV.**

**Prijave** se dostavljaju u pisanoj formi i trebaju **obvezno** sadržavati ispunjen, ovjeren i potpisan **OBRAZAC** za prijavu (preuzima se na web stranicama Primorsko-goranske županije: [www.pgz.hr](http://www.pgz.hr))

**V.**

Prijave se mogu dostaviti na tri načina:

1. Poštom preporučeno u zatvorenoj omotnici na adresu:

## PRIMORSKO-GORANSKA ŽUPANIJA

**UPRAVNI ODJEL ZA POMORSKO DOBRO, PROMET I VEZE**

**(Prijava za pomoć JLS u održavanju pomorskog dobra)**

**Slogin kula 2, 51 000 Rijeka**

2. Osobnom dostavom u zatvorenoj omotnici preko pisarnice Primorsko-goranske županije na adresi

## PRIMORSKO-GORANSKA ŽUPANIJA

**UPRAVNI ODJEL ZA POMORSKO DOBRO, PROMET I VEZE**

**(Prijava za pomoć JLS u održavanju pomorskog dobra)**

**Slogin kula 2, 51 000 Rijeka**

3. putem elektronske pošte na adresu: pomorstvo@pgz.hr

Napomena: ukoliko se prijava dostavlja putem elektronske pošte potrebno je skenirati stranicu obrasca s ovjerenim potpisom i pečatom.

**ROK ZA PODNOŠENJE PRIJAVA**

**VI.**

Rok za podnošenje prijave je 28. veljače 2017. godine.

Prijave koji se ne dostave u roku i nepotpune prijave neće se razmatrati.

Pregled i ocjenjivanje pristiglih prijava na javni poziv obavlja Povjerenstvo za odabir projekta radi pomoći u održavanju pomorskog dobra (u daljnjem tekstu: Povjerenstvo), kojeg na prijedlog pročelnice Upravnog odjela imenuje Župan iz reda službenika Upravnog odjela.

Sve dodatne informacije mogu se dobiti telefonom na broj 051/351-952.

**ROK ZA DONOŠENJE ODLUKE I NAČIN OBJAVE**

**VII.**

Odluku o odabiru prijavljenih projekata donosi Župan na prijedlog Povjerenstva. Odluka će se donijeti u roku 45 dana od dana objave javnog poziva.

Odluka o odabiru prijavljenih projekata JLS biti će objavljena na web stranici Primorsko-goranske županije.

**Prilog 1: Obrazac prijave**

|  |
| --- |
|  |
| **REPUBLIKA HRVATSKA** |
| PRIMORSKO-GORANSKA ŽUPANIJA |
| UPRAVNI ODJEL ZA POMORSKO DOBRO, PROMET I VEZE |

**OBRAZAC PRIJAVE**

**ZA SUFINANCIRANJE PROJEKTA/PROGRAMA IZ PRORAČUNA**

**PRIMORSKO-GORANSKE ŽUPANIJE ZA ­­­­2017. GODINU**

**RAZDJEL 7. UPRAVNI ODJEL ZA POMORSKO DOBRO, PROMET I VEZE**

|  |  |  |  |
| --- | --- | --- | --- |
| **a. OSNOVNI PODACI O KORISNIKU** | | | |
| **Naziv** |  | | |
| **Sjedište i adresa** |  | | |
| **Ovlaštena osoba za zastupanje** |  | | |
| **Telefon** | **Telefaks** | **E-mail adresa** | **Internetska stranica** |
| **Poslovna banka i broj žiro računa** |  | | **OIB** |
| **Područje djelovanja**  **(kao teritorij)** |  | | |
| **Redovni prihod po stanovniku u protekloj godini** |  | | |

|  |  |
| --- | --- |
| **b. OSNOVNI PODACI O PROJEKTU/PROGRAMU** | |
| **Naziv**  **projekta/programa** |  |
| **Vremenski okvir provedbe** |  |
| **Mjesto provedbe** |  |
| **Ciljevi provedbe** |  |
| **Ciljane skupine** |  |
| **Opisni sažetak**  **projekta/programa i status tehničko/projektne dokumentacije** |  |
| **Način informiranja javnosti o provedbi i rezultatima** |  |
| **Podaci o voditelju projekta/programa** | **Telefon:**  **Telefaks:**  **E-mail adresa:** |

|  |  |
| --- | --- |
| **c. OSNOVNI PODACI FINANCIJSKOG PLANA PROJEKTA/PROGRAMA** | |
| **Planirani prihodi po izvorima financiranja (očekivano učešće Županije)** | **a)vlastita sredstava**  **b)županija**  **c)državni proračun**  **d)ostali izvori** |
| **Prikaz pojedinih aktivnosti sa specificiranim troškovima** | 1. **za zaposlene** 2. **za materijalne troškove** 3. **za nabavu opreme** 4. **i sl.** |
| **Ukupni troškovi** |  |

**Prilozi obrascu prijave:**

* **ortofoto prikaz lokacije**

**Datum prijave:\_\_\_\_\_\_\_\_\_\_\_\_\_\_\_ godine**

**M.P.**

**Odgovorna osoba**

**(Podnositelj prijave)**

**\_\_\_\_\_\_\_\_\_\_\_\_\_\_\_\_\_\_\_**